cyanic-selkie/wikianc huggingface dataset:
גלגול אסקימואי
גלגול בורג
זהו אחד מסגנונות הגלגול העיקריים, ונוהגים ללמד אותו ראשון חותרים מתחילים. לכן סגנון זה הוא בדרך כלל מה שמכונה "גלגול קיאק". סגנון זה טוב לשימוש על מים פתוחים או שטוחים, אבל דורש שטח גדול למדי כדי לבצעו היטב, ולכן הוא פחות שימושי במקומות פחות מרווחים או בנהרות.
גלגול C-to-C
גלגול C-to-C הוא עוד גלגול נפוץ ונוטים להשתמש יותר בחתירה בנהרות. שמו של הסגנון הוא בהשראת שתי צורות העיקול הנדרשות מהגוף במהלך הגלגול.
גלגול בורג הפוך (ידוע גם כגלגול סיפון-אחורי - "Back Deck Roll")
כפי שהשם מרמז זה דומה גלגול זה ל"גלגול בורג", אך הוא מבוצע בהיפוך, או באופן כללי כאשר החותר מפנה את פלג גופו העליון לאחור, לעבר הסיפון האחורי. בתרחיש זה הרבה יותר מהר לבצע את הגלגול מאשר להניע את המשוט למקומו בעמדת המוצא של הגלגול הרגיל. החיסרון של גליל זה הוא שהוא משאיר את פניו של הקיאקיסט חשופים, וכן הוא מסכן במידת מה את הכתף.
גלגול יד ("Hand Roll")
גלגול זה מיועד יותר להדגמת יכולת, אבל יכול להיות גם שימושי אם החותר איבד את המשוט שלו. הוא גם שימושי במשחק של פולו הקאנו. גלגול זה מתבסס באופן מאסיבי על "מכת האגן" ("hip-flick"). הוא משמש לעיתים קרובות גם על ידי חותרים אשר חוצים מפלים גדולים, שכן נחיתה במהירות גבוהה ללא משוט נחשבת לסיכון פחות מאשר הנחיתה עם המשוט.
Tallit paarlatsillugit timaannarmik (גלגול גוף, גלגול ללא-יד)
גלגול ללא משוט, כאשר הקיאקיסט משלב את זרועותיו על החזה ומתכופף קדימה.
גלגולים שיצאו משימוש
ישנן טכניקות מסוימות שעושים בהן שימוש לעיתים נדירות בלבד על ידי חותרים מודרניים. גלגול Pawlata מבוצע תוך אחיזה בקצה הרחוק של להב המשוט אחד והנעת הלהב השני מהחרטום לכיוון הירכתיים. גלגול Stery הוא פאוולטה הפוכה. בגלגול בסגנון ה Put Across אוחזים בלהב אחד של המשוט בעוד יתר המשוט נשען בזווית ישרה על הקיאק. החותר נשען על המשוט לתיקון מיקומו של הקיאק, ללא פעולת גריפה עם המשוט. גלגול הסערה ("Storm Roll") עושה שימוש בתנועת גריפה אנכית במקום גריפה אופקית.
הערות שוליים
__לחיפוש__ __יצירת_הערה__
פלוטואיד
פְּלוּטוֹאִיד (באנגלית: Plutoid) הוא תת-קטגוריה של כוכב לכת ננסי וגוף טרנס-נפטוני ("Trans Neptunian Object") במערכת השמש. כינוי נוסף לפלוטואיד הוא גמד קרח, תת-קטגוריה שמאפייניה דומים. זהו סוג של גרמי שמים במערכת השמש כפי שהוחלט על ידי האיגוד האסטרונומי הבינלאומי (ה-IAU) ב-11 ביוני 2008. ההגדרה הרשמית של האיגוד האסטרונומי מגדירה "פלוטואיד" כך: ירחים של פלוטואידים אינם פלוטואידים.
בהמשך להגדרה זו, ניתן להגדיר פלוטואיד כחיתוך של קבוצת כוכבי הלכת הננסיים עם קבוצת הגופים הטרנס נפטוניים. נכון ל-2008, פלוטו, אריס, האומיה ומאקה-מאקה מוגדרים רשמית כפלוטואידים. כארון כירח של פלוטו אינו פלוטואיד.
מקור המונח
ב-24 באוגוסט 2006 החליט האיגוד האסטרונומי הבינלאומי (ה-IAU) לסווג מחדש את פלוטו ככוכב לכת ננסי תוך הגדרה כי כוכב לכת בהגדרה צריך "לפנות את סביבתו במסלולו". האספה הכללית של האיגוד החליטה לסווג מחדש את פלוטו כקטגוריה חדשה של גוף טרנס-נפטוני. במהלך הדיונים על ההגדרה הוצע לסווג את פלוטו וכוכבי לכת הדומים לו כ"פלוטון", ולהגדיר "פלוטונים" ככוכבי לכת אשר זמן המחזור של מסלולם סביב השמש נמשך יותר מ-200 שנים יוליאניות, ושמסלולם אליפטי יותר ובעל אינקלינציה גבוהה יותר מאשר כוכבי לכת "מסורתיים". הצעה נגדית הייתה לא להגדיר את פלוטו ככוכב לכת ולסווגו כגוף טרנס נפטוני. לבסוף הוחלט להגדיר את פלוטו וגורמי שמיים הדומים לו ככוכבי לכת ננסיים אשר "דומים לפלוטו" מבחינת מאפייני המסלול הבאים: אינקלינציה, אקסצנטריות וזמן מחזור. כמו כן הוחלט כי ההגדרה הרשמית והשם יוגדרו במועד מאוחר יותר. באותו זמן הוחלט כי אריס יוגדר גם כן כאותו סוג של כוכב לכת ננסי.
לאחר האספה הכללית של ה-IAU השם "פלוטואיד" הוצע על ידי הוועדה לשמות גרמי שמיים קטנים והתקבל רשמית ב-11 ביוני 2008. יחד עם ההכרזה על תת-הקטגוריה הזו של כוכבי הלכת הננסיים הוגדר מאקה-מאקה כפלוטואיד. יחד עם ההחלטה שהוכרזה, ניתנה הגדרה מפושטת מאוד: כל כוכבי הלכת הננסיים שהם גופים טרנס-נפטונים הם פלוטואידים.
פלוטואידים רשמיים
נכון ל-2008 פלוטו, אריס, האומיה ומאקה-מאקה מוגדרים רשמית ככוכב לכת ננסי מסוג כפלוטואידים.
נתנאל
{{פירושונים|
ראו גם
}}
טלנובלה בע"מ
טלנובלה בע"מ היא סדרה מסוג דרמה קומית יומית ישראלית המשתייכות לז'אנר הטלנובלה מבית היוצר של ערוץ הוט 3 ושל "דרסט הפקות". הסדרה שודרה בשנת 2005 בערוץ הוט 3.
הטלנובלה עלתה לשידור נוסף בערוץ 10 ב-18 במרץ 2008, ובהמשך בשידורים חוזרים בערוץ HOT בידור ישראלי. הסדרה כוללת פרסום סמוי לאתר האינטרנט תפוז אנשים, לדגני כריות של תלמה ולחטיף קליק של ורד הגליל. בניגוד למקובל בטלנובלות, הסדרה כוללת אלמנטים קומיים רבים והייתה מעין פרודיה על עולם הבידור. יש בסדרה התייחסות לטלנובלות הקודמות של דרסט הפקות וכן לסדרה המתחרה "השיר שלנו" שקראו לה בסדרה "זמר לך".
במהלך הצילומים ב-2005 תקף טוביה צפיר אשר שיחק במקור את דמותו של נפתלי, את חברי ההפקה. אלינור חכם הגישה תלונה כנגדו, וצפיר פרש מהסדרה. במשך פורסם ששרון אלכסנדר יחליף את צפיר.
שיר הנושא של הסדרה הוא "על מסך שלי" אותה מבצעת הזמרת ניקה, השיר נכתב והולחן על ידי הנרי.
עלילה
הסדרה פותחת בתהליכי תכנונה של טלנובלה חדשה בשם "פירות אסורים" האמורה לעלות בערוץ "שוס" הפיקטיבי. את תפקיד כתיבת הטלנובלה לוקחת על עצמה רננה לוסטיג (טלי שרון), כותבת מתחילה שכתבה את התסריט על בסיס אירוע מחייה האישיים.
כבר בשלבי הליהוק לטלנובלה (הפיקטיבית), נחשפת רננה לעולם הבידור והתקשורת הקשה, כשמנהלי הערוץ מעוניינים ללהק לתפקיד הראשי, בניגוד לרצונה, דוגמנית מפורסמת בשם דנה בלום (יעל בר זוהר), ואכן מלהקים אותה לבסוף. לאחר מכן, אותם מנהלים מודיעים לדנה בלום על התנגדותה של רננה לליהוקה, והיא מפתחת כלפי רננה שנאה גדולה וכן תוכנית נקמה.
את עבודת ההפקה של התוכנית מקבל מפיק הטלנובלות המפורסם, נפתלי אונגר (בהתחלה גולם על ידי טוביה צפיר, אשר לאחר מכן הוחלף על ידי שרון אלכסנדר). כפיר אונגר (עפר שכטר) הוא בנו של נפתלי, בחור חסר-אחריות וילדותי שרוב תחומי ענייניו נוגעים בכיבוש נשים ובסקס, ובראש תחומי ענייניו – דנה בלום, אחריה מחזר באינטנסיביות על אף שבעבר הרחוק כבר השניים נפרדו. דנה, המודעת לכישרונו של כפיר בכיבוש נשים, מנצלת את חולשתו אליה ודרכו משיגה את נקמתה ברננה.
"אט אט מתברר שהטלנובלה האמיתית היא לא זו שעל המסך אלא זו שמאחורי הקלעים" נכתב באתר התוכנית "שחקנים, מפיקים, במאים ותסריטאים נקלעים כולם למערבולת של שנאות, נקמות, ידידויות, ואהבות. סיפור בו מעורבבים הזיה, מציאות, הומור וטרגדיה".
לסדרה קווים עלילתיים נוספים; סיפור העבר הסודי בין נפתלי אונגר ושחקנית הטלנובלה הפנימית, מירי מורן (גילת אנקורי) והקשר סיפור זה לאשתו של נפתלי, ניצה אונגר (אודיה קורן); סיפור האהבה הסודי של שחקן הטלנובלה הפיקטיבית שון לב (רון שחר) וניב אלדר (אורי אומנותי), אחיה ההומוסקסואל של בת-זוגו הנוכחית, שירה אלדר (מלאני פרס); סיפורי אהבה שונים - בין במאי הטלנובלה, שחר זוהר (מאור כהן) ושחקנית הטלנובלה, אפרת שושן (תמר קינן), ובין עוזרת הבמאי ובתו של המפיק, עלמה אונגר (הדס מורנו) ובין נער המים אודי בן-ציון (דוד וקסמן); וקישורי סיפורים אלה לדמויות שונות כמו: מנהל הערוץ, בני קייזרמן (גיא לואל), שרית וגרשון חבייה (רותם אבוהב ואלברט אילוז), תסריטאית הטלנובלות המפורסמת, טליה בורשטיין (שרון מלכי-שמש) ודמויות נוספות.
אליחורף ואחיה בני שישא
אֱלִיחֹרֶף וַאֲחִיָּה בְּנֵי שִׁישָׁא היו סופריו של שלמה המלך. רש"י והמלבי"ם מסבירים את תפקידם: "לרשום דברי הימים, דברי המלך וכל משפטיו".
אפרת אברמוב
אפרת אברמוב (נולדה ב-3 במרץ 1980) היא קומיקאית, תסריטאית, עיתונאית ומנחת טלוויזיה ישראלית.
אליחורף ואחיה בני שישא
התלמוד הבבלי מכנה אותם "כושיים", ומסביר רש"י שקורא להם כך "על שם שהיו יפים".
אפרת אברמוב
ביוגרפיה
גדלה בהרצליה ושירתה כפקידת מבצעים בחיל אוויר. בוגרת לימודי תואר ראשון בתקשורת ומנהל עסקים.
החלה את דרכה הטלוויזיונית ככתבת התרבות של חדשות הוט, תפקיד אותו מילאה משנת 2003 עד 2006. במקביל הגישה פינות בתוכניות טלוויזיה רבות.
מלבד הופעותיה הטלוויזיוניות השתתפה אברמוב כמפתחת תוכן ותסריטאית בסדרות "עד החתונה", "ארץ נהדרת", "ראש גדול", "האלופה", "לשם שינוי", "דאנסטורי" ו"אולי הפעם". ב-2007 ערכה וביימה את טקס "קקטוס הזהב".
בשנים 2007 ו-2008 הנחתה וכתבה אברמוב את תוכנית הסאטירה "מהדורה מוגבלת" בערוץ ביפ לצדו של דודו ארז (עונות 1–4).
משנת 2008 עד 2014 כתבה טור אישי בגלובס בשם "עושה סצנה". בנוסף פרסמה מדור סאטירי קבוע במגזין "ליברל" וטור אישי פופולרי באתר מאקו.
עם תחילת שידור תוכנית המציאות "האח הגדול" בערוץ 2 עלתה בערוץ ביפ תוכנית סאטירה בהגשתה ובכתיבתה של אברמוב בשם "האחות הקטנה", שכללה פרשנות קומית לנעשה בתוכנית. "האחות הקטנה" הביאה את אחוז הרייטינג הגבוה ביותר שהיה בביפ והייתה מועמדת לפרס האקדמיה לטלוויזיה בקטגוריית "תוכנית מגזינית בתחומי תרבות ופנאי" לשנת 2009. התוכנית שודרה במקביל לשתי העונות הראשונות ועונת ה-VIP, אך לא שודרה החל מהעונה הרביעית בשל סגירת ערוץ ביפ.
ב-2010 עלתה לשידור בערוץ ביפ ולאחר מכן בערוץ 2 (של הזכיינית קשת) תוכניתה "אפרת עושה את ישראל", במסגרתה היא מבקרת במקומות שונים ברחבי ישראל. בהמשך אותה שנה עלתה לשידור בערוץ ביפ תוכנית קיץ בשם "יאללה נקסט" אותה הגישה לצד אבי אטינגר וכן השתתפה מדי פעם בתוכנית "מועדון לילה".
משנת 2015 יוצרת ומפיקה סרטונים ויראליים שמגיעים למאות אלפי ואף מיליוני צפיות.
בשנת 2018 יצרה והנחתה עבור ערוץ טדי את הפורמט "מחפשת את החברים שלה", הששתתפה בהנחיה וכתיבה בתוכנית טין ניק סטנדאפ שואו בערוץ טין ניק והשתתפה בפאנל השעושועון "אהבה ושקרים" בקשת.
אברמוב כיכבה וכתבה בקמפיינים רבים ביניהם לחברת חוגלה קימברלי, שטראוס גרופ, טבע, סקודה ועוד.
חיים אישיים
ביולי 2011 נישאה לסטנדאפיסט עומר בורשטיין. ב-2015 נולד לזוג בן. ב-2018 נולדה לזוג בת.
המשקאות הלבנים
המשקאות הלבנים היא משפחה של ארבעה משקאות אלכוהוליים: וודקה, ג'ין, רום וטקילה.
המשותף למשפחת הלבנים:
משפחה זאת נבדלת ממשפחות תזקיקים אחרות כגון משפחת הוויסקי ומשפחת הברנדי בהיותה שקופה ("לבנה"), ומכאן מקור שמה. ארבעת המשקאות בקבוצה זו חולשים על כל שטחי העולם כמעט (למעט אפריקה ומזרח אסיה).
וודקה - מזרח אירופה וצפון אסיה.
ג'ין - מערב אירופה, בעיקר אנגליה.
רום - דרום אמריקה והאיים הקאריביים.
צורת הגשה קלאסית
באופן מסורתי, לכל המשקאות הלבנים צורת הגשה אחידה:
כאשר המשקה אינו לבן, חוקי ההגשה משתנים. למשל, רום שאינו לבן יגיע בכוס אולד פאשן כאשר הוא מוגש נקי או על קרח. יש לציין שלא בכל המקומות מקפידים על ההגשה הקלאסית, משיקולים שונים. למשל, במקומות רבים מגישים משקה לבן עם תוספת כאשר התוספת כבר מעורבבת בתוך הכוס, כדי לחסוך בכלים ובזמן.
מישהו כמוך
מישהו כמוך (Someone like You) הוא קומדיה רומנטית בבימויו של טוני גולדווין. הסרט מבוסס על הרומן של לורה זיגמן ששמו "גידול בעלי חיים" (Animal Husbandry).
עלילה
הסרט מספר על ג'יין גודייל, אישה אשר אינה מצליחה להחזיק במערכות יחסים. במהלך הסרט היא מתחילה "לחקור" את התופעה ומבססת את טענותיה על ניסויים מחקרים. לאחר זמן של מחקר היא מוציאה מאמר על הנושא באינטרנט ומקבלת תגובות חיוביות ומתחילה להתפרסם. באותו זמן, היא עוברת לגור יחד עם שותף דירה העונה על כל הקטגוריות. השנים מפתחים מערכת יחסים שסותרת את התאוריות של ג'יין. בסוף הסרט, ג'יין נחשפת ומגלה כי כל ניסיונותיה להראות מדוע מערכות יחסים לא מחזיקות היו בגללה ולא בגלל תאוריות שונות לגבי המין השני.
גמר מונדיאל 2018
גמר מונדיאל 2018 התקיים ב-15 ביולי באצטדיון לוז'ניקי במוסקבה בירת רוסיה, ובו נקבע שנבחרת צרפת היא אלופת העולם בכדורגל לשנת 2018. בגמר התמודדו נבחרת צרפת ונבחרת קרואטיה. זאת הייתה הפעם הראשונה שנבחרת קרואטיה השתתפה במשחק גמר מונדיאל. לנבחרת צרפת הייתה זאת הפעם השלישית בגמר, לאחר שניצחה את משחק גמר מונדיאל 1998 והפסידה בגמר מונדיאל 2006. זו הפעם הרביעית ברציפות שאלופת העולם היא אירופאית.
מפגשים קודמים
לפני משחק זה נפגשו נבחרות צרפת וקרואטיה חמש פעמים, כאשר קרואטיה מעולם לא ניצחה את צרפת. צרפת ניצחה בשלושה משחקים ושניים הסתיימו בתיקו. שתי הנבחרות נפגשו לראשונה בטורניר מונדיאל בחצי גמר מונדיאל 1998 שנערך בצרפת ובו ניצחה צרפת 1-2. המפגש התחרותי הנוסף שלהם היה במהלך שלב הבתים ביורו 2004, אשר הסתיים בתיקו 2-2. המפגש האחרון שלהם היה במשחק ידידות שנערך במרץ 2011, שהסתיים בתיקו 0-0.
הדרך אל הגמר
נבחרת צרפת פתחה את שלב הבתים עם ניצחון 1–2 על אוסטרליה, ניצחה את פרו 1-0 וסיימה בתיקו 0-0 עם דנמרק. בשלב שמינית הגמר פגשה צרפת את סגנית אלופת העולם מהמונדיאל הקודם, ארגנטינה, וניצחה 3–4. בשלב רבע הגמר שיחקה מול נבחרת אורוגוואי, אותה ניצחה 0–2 משערים של רפאל וראן ואנטואן גריזמן. בחצי הגמר פגשה צרפת את נבחרת בלגיה. צרפת ניצחה 0–1 משער של סמואל אומטיטי ועלתה לגמר שלישי בתולדותיה וראשון מאז מונדיאל 2006.
מהלך המשחק
בדקה ה-19 נכבש השער הראשון, כאשר כדור חופשי של צרפת, שנבעט בידי גריזמן, ננגח מראשו של מריו מנדז'וקיץ' הקרואטי אל הרשת של קרואטיה; היה זה השער העצמי הראשון בתולדות גמרי המונדיאל. עשר דקות מאוחר יותר, מהלך קבוצתי של קרואטיה הותיר את פרישיץ' חופשי בקצה הרחבה הצרפתית, והוא בעט חזק פנימה והשווה את התוצאה.
בדקה ה-34 הגביה גריזמן כדור קרן, שפגע בתוך הרחבה בידו של פרישיץ'. השופט לא ראה את העבירה, אך הלך אל מסך הווידאו ואישר פנדל, ובכך קבע היסטוריה נוספת - הפנדל הראשון בגמרי המונדיאל שנקבע כתוצאה מהכרעת VAR. גריזמן בעט את הפנדל פנימה, והמחצית הראשונה הסתיימה בתוצאה 1–2 לטובת צרפת.
בדקה ה-59 קיבל פול פוגבה כדור מאנטואן גריזמן במרחק של כ-25 מטרים מהשער; הכדור הראשון שבעט נהדף בידי ההגנה, אך הוא השתלט עליו שוב ובעט חזק לרשת. שש דקות מאוחר יותר קיבל אמבפה כדור במקום דומה, ובעט כדור חד אל הפינה ופנימה. בכך הפך אמבפה לשחקן הצעיר ביותר שכובש בגמר מונדיאל מאז פלה הברזילאי ב-1958.
ארבע דקות מאוחר יותר איבד השוער הצרפתי לוריס כדור, ומנדז'וקיץ' ניצל את הטעות הקשה וכבש מקרוב, וכך קבע את תוצאת המשחק: 4-2 לטובת צרפת, שהוכתרה כאלופת העולם בפעם השנייה בתולדות המונדיאל.
שחקן מצטיין: אנטואן גריזמן שופט: נסטור פיטנה קוונים: הרמן מיידנה, חואן פבלו בלטי שופט רביעי: ביורן קוייפרס שופט וידאו: מסימיליאנו איראטי
לאחר המשחק
צרפת הפכה לנבחרת השישית שזוכה יותר מפעם אחת בגביע העולם. כמו כן, הפכה צרפת לזוכה האירופית הרביעית ברציפות בגביע, אחרי (2006),  (2010) ו (2014). דידייה דשאן היה לאדם השלישי שזוכה בגביע הן כשחקן והן כמאמן, לאחר מריו זגאלו ופרנץ בקנבאואר. גמר זה היה בעל השערים הרבים ביותר, מאז גמר מונדיאל 1966, ומספר השערים הגבוה ביותר שהובקעו ב-90 דקות בגמר, מאז גמר מונדיאל 1958.
לוקה מודריץ' זכה בתואר כדור הזהב של הטורניר. אנטואן גריזמן נבחר לאיש המשחק, וגם זכה בכדור הארד של המונדיאל, ובנעל הכסף. קיליאן אמבפה זכה בפרס השחקן הצעיר של הטורניר.
162
מדע ואומנות
ההיסטוריון והפילוסוף היווני, אריאנוס, מפרסם את אינדיקה - חיבור קצר על תת-היבשת ההודית.
ממונה על היחסים
chargé d'affaires (נהגה: "שָרְזֵ'ה דָאפֵר"; צרפתית; מילולית: "ממונה על העניינים", ובעברית לעיתים: "ממונה על היחסים") הוא מונח בינלאומי בתחום הדיפלומטיה, המתייחס לשתי דרגות של שליחים דיפלומטיים העומדים בראש משלחת דיפלומטית באופן זמני.
Ministres chargés d'affaires
chargés d'affaires (או בתוארם המלא "ministres chargés d'affaires"), אשר נקבעו בדרג הרביעי של שליחים דיפלומטים כפי שהוגדר בקונגרס וינה, הם ראשי משלחת דיפלומטית קבועה בעלי הרשאה לשרת במדינה המארחת ואשר, עקב סיבות שונות, לא ניתן, או לא רצוי, לשלוח לאותה מדינה נציג דיפלומטי בדרגה גבוהה יותר (אף שהמדינה השולחת ומדינת החוץ מקיימות יחסים דיפלומטיים). במקרים מסוימים ה-chargé d'affaires עשוי להתמנות כשליח לתקופות ארוכות. כך למשל, כאשר בראש המשלחת עומד שגריר שאינו תושב, או כאשר מדינות קשרו ביניהן קשרים דיפלומטיים אך לא החליפו שגרירים, או כאשר השגריר נקרא לשוב למדינתו לתקופת מה (כדי להביע חוסר שביעות רצון, או חילוקי דעות בין המדינות) אולם המדינה המוחה אינה חפצה עדיין לנקוט בצעד הקיצוני של ניתוק היחסים הדיפלומטיים. קיימים מקרים בהם ה-chargé d'affaires נותר בשליחותו לפרקי זמן ללא הגבלה. כיוון ש-chargé d'affaires לא צריך להציג כתב האמנה לראש המדינה המארחת, במינויו לשליחות ניתן להימנע ממפגשים רגישים מבחינה מדינית, או מצעד העלול להתפרש כאישור או הכרה בממשל המדינה המארחת. באופן דומה, המדינה המארחת עשויה להביע את הסתייגותה בסירובה לקבל שגריר ממדינת החוץ, אולם תרצה להמשיך בקיום יחסים דיפלומטיים באמצעות ה-chargés d'affaires. ההבדל במינוי Ministre chargé d'affaires להבדיל מ-Chargé d’affaires ad interim הוא בכך שכתב האמנה של הראשון מועבר משר החוץ של המדינה השולחת לשר החוץ של המדינה המארחת. ל-Ministres chargés d'affaires יש קדימה על פני Chargés d’affaires ad interim.
Chargés d’affaires ad interim
Chargé d’affaires ad interim (ממונה על יחסים זמני) הוא שליח דיפלומטי העומד באופן זמני בראש משלחת דיפלומטית בהיעדרו של ראש המשלחת המואמן. המידע על היות שליח דיפלומטי Chargé d’affaires ad interim מועבר על ידי ראש המשלחת הדיפלומטית לשר החוץ של המדינה המארחת בכל עת שראש המשלחת יוצא באופן זמני את גבולות המדינה המארחת, או בעת שראש המשלחת נעדר מן המדינה המארחת לתקופת ביניים של חילופי ראש משלחת. יש ומדינות מארחות מעניקות אף לממונה על היחסים הזמני את התואר minister, המדרג אותם לצד ראשי משלחות דיפלומטיות אחרות.
סאבו
{{פירושונים| אישים:{{ש}} שם משפחה ממקור הונגרי שפירושו חייט
ראו גם
}}
העוקץ הליטאי
העוקץ הליטאי הייתה תרמית בינלאומית בשנת 2016 שנפלו לה קורבן עשרות אזרחים ובהם קשישים יוצאי חבר העמים בכל רחבי ישראל.
ההונאה התבצעה בצורה הבאה: החשודים היו מתקשרים לאחד הקשישים, מציגים עצמם כעורכי דין, וטוענים בפניו שאחד מקרובי משפחתו נפגע בתאונת דרכים, ואם לא ישלמו סכום כסף גדול, קרוב המשפחה יהיה "בבעיה". הקשיש היה מאמין למתקשרים ומשלם את הכסף לשליח שהגיע לביתו. במהלך הפעלת התרמית נגנב בישראל סך של כמיליון ש"ח מכ-270 קשישים. מוקד ההונאה היה ליטא, על ידי גורמים עברייניים מקומיים, שחברו לעבריינים מהמדינות השונות. הכסף שנגנב, בסכומים של מיליונים, הועבר לליטא.
התרמית נחשבת כאחת מתרמיות העוקץ הגדולות, ומוגדרת על ידי האינטרפול כרביעית בגודלה בעולם.
המסוורת'
המסוורת' (באנגלית: Hemsworth) היא עיירה במערב יורקשייר, אנגליה.
ויסלה (כלב)
ויסלה (בהונגרית: Magyar Vizsla, מבוטא כ-"ויז'לה") הוא גזע של תת המין כלב הבית.
הוויסלה הוא כלב הלאום ההונגרי, ופירוש השם בהונגרית הוא עירני.
היסטוריית הוויסלה
במאה ה-9 הגיעו לאירופה שבטי המגיארים, שלימים הפכו לעם ההונגרי, מלווים בכלביהם.
כלבי הציד שלהם הוכלאו עם הכלבים המקומיים, וצאצאיהם היוו את הבסיס לפיתוח הוויסלה.
בעלי האחוזות ההונגריים, שפיתחו את הצייד כתחביב, גילו שהוויסלה עונה על כל צורכיהם והמשיכו לטפח ולשמר את גזע הוויסלה.
ניתן למצוא ציורים, ותחריטים של ויסלה באומנות העתיקה של העם ההונגרי כבר במאה העשירית.
הוויסלה היה מוזכר גם בכתבי יד במאה ה-14, בהם הוא מתואר כעוזרו האישי של הבזייר (בזיירות היא אמנות השימוש בבזים או בדורסי יום חזקים אחרים לציד עופות ויונקים).
במלחמת העולם הראשונה כלבי הוויסלה השתתפו בתור מעבירי מידע- הם היו מעבירים חבילות, מודעות ומכתבים מהחיילים בקו האש למפקדים בבסיסי הפיקוד.
משפחות אצולה הונגריות שנמלטו מפני הכיבוש הרוסי ב-1945 לארצות אחרות באירופה ובאמריקה, הבריחו איתן את כלביהן וכך הצילו את הגזע מהכחדה והכירו אותו לעולם.
בשנת 54׳ הוקם מועדון הגזע הראשון בארה״ב ובשנת 1960 הוא הוכר כמועדון הגזע הרשמי.
הגידול והטיפוח של הגזע בארץ החל רק בשנות ה-70 ויותר מאוחר אף החלו להשתמש בו ככלב הצלה בזכות חוש הריח המפותח שלו ואהבתו לבני אדם.
מבנה כללי
לכלב זה אין ריח גוף, גם לאחר מקלחת. הוא משיר שיער. רגיש לרעשים חזקים וגם בעבר קצצו את זנבו למניעת פציעתו בשדה בשעת הציד. תופעת נטילת ידי אדם בפה מוכרת בגזע, משמעותה נתינת "נשיקה".
מבנה גזע הוויסלה אתלטי, שרירי, רזה ואנרגטי והגזע מתמיד להרשים את בעליו.
הסכם השלום הנצחי (1686)
הסכם השלום הנצחי הוא הסכם שנחתם בין רוסיה הצארית לבין האיחוד הפולני-ליטאי ב-1686 וסיים את מלחמת רוסיה–פולין (1654–1667).
ההסכם החדש אשרר את הסכם אנדרוסובו למעט נושא עיר קייב. בהתאם להסכם החדש העיר עברה לידי רוסיה הצארית. מצד הרוסים ההסכם נחתם על ידי וסילי גוליצין.
חתימת הסכם הייתה בסיס לברית פולנית-רוסית במלחמת הצפון הגדולה בתחילת המאה ה-18. כמו כן, רוסיה הצארית החלה בתמיכה במלחמה נגד האימפריה העות'מאנית שנוהלה על ידי האיחוד הפולני-ליטאי, אוסטריה וונציה.
נאוה פרנקל
נאוה פרנקל (נולדה ב-1979) היא אומנית פרפורמנס, מנהלת אומנותית ומורה לתיאטרון ישראלית.
ביוגרפיה
פרנקל נולדה ב-1979 בירושלים. בעלת תואר ראשון בפסיכולוגיה ובפילוסופיה יהודית מהאוניברסיטה העברית ובוגרת בית הספר לתיאטרון חזותי בירושלים בשנת 2008.
מנהלת אמנותית של פסטיבל "בין שמיים לארץ", ומנהלת שותפה בפסטיבל "קולה של המילה".
קישורים חיצוניים
נאוה פרנקל, "לפרק ולהרכיב מחדש התנהגות אנושית" בתוך מקום לפעולה: כוריאוגרפיה עכשווית בתיאוריה ובמעשה, בעריכת רון בראון. הוצאת אסיה, 2014. עמ' 121–148.
אית"ן
אית"ן (ראשי תיבות של "איתור נעדרים") הוא מערך איתור נעדרים בצה"ל.
היסטוריה
צוות לאיתור נעדרים הוקם לראשונה במהלך מלחמת יום הכיפורים על ידי חיל האוויר במטרה לאתר צוותי אוויר נעדרים שמטוסם הופל. הצוות שהתארגן בענף בטיחות טיסה במפקדת חיל האוויר, הוקם ביוזמתו ובפיקודו של שלמה בן אלקנה שהיה אז קצין בממשל הצבאי בעזה. בן אלקנה היה בעל ניסיון באיתור נעדרים, ובין היתר איתר לאחר מלחמת ששת הימים את קברו של גיבור ניל"י אבשלום פיינברג, שנעדר מאז מלחמת העולם הראשונה.
הצלחת צוות בן אלקנה באיתור צוותי האוויר הנעדרים ברמת הגולן ובסיני ממלחמת יום הכיפורים הובילה להרחבת המשימות גם לאיתור נעדרי צה"ל אחרים. בשיא פעילותו מנה צוות בן אלקנה כ-120 איש. לאחר המלחמה הוקמה בחיל האוויר יחידת אית"ן 5701 בכפיפות לראש להק כוח אדם. היחידה התמקמה בכנף 15 ובן אלקנה היה למפקדה הראשון. הגם שהיחידה הייתה בכפיפות לחיל האוויר, היא הופעלה כיחידה מטכ"לית בידי מחלקת נפגעים באכ"א.
בסוף שנות ה-80 הורחב מערך איתור נעדרים בצה"ל ועבר רה ארגון. באכ"א הוקם ענף אית"ן, הוקמו צוותי אית"ן באוגדות ובפיקודים המרחביים ומרכז איתור נעדרים (מא"ן) אורגן מחדש כמרכז שליטה על כל מערך איתור הנעדרים הצה"לי. יחידת אית"ן 5701 של חיל האוויר צומצמה לצורכי החייל בלבד וב-2004 היא שולבה ביחידה 669.
כיום ענף אית"ן במערך הנפגעים אחראי לנושא איתור הנעדרים בצה"ל, מנהל תרגילים המאמנים צוותים לאיתור נעדרים, שומר על קשר עם משפחות השבויים והנעדרים, ומנהל חיפושים אחר חללים שמקום קבורתם לא נודע.
מבנה ותורת הפעלה
צוותי אית"ן במערך הנפרס מופעלים כל אימת שיש אירוע בו יש חשש להיעדרות חייל כבר בשלבים הראשונים. בהצטבר הניסיון, התפתחה תורת הפעלה מיוחדת, בה מושם הדגש על איסוף דקדקני של מידע, עיבודו ופיתוח שיטות סריקה וחפירה. אנשי היחידה מתמחים בחקירות המשולבות עם הכרת שטח טובה וניסיון צבאי. תורת ההפעלה מחייבת שיתוף פעולה, סיעור מוחות וחשיבה יצירתית.
מיזם "תש"ח"
בראשית שנות ה-90, במהלך עדכון ספר ה"יזכור" של חללי מלחמת העצמאות, הציע ההיסטוריון רמי יזרעאל ליחידת אית"ן 5701 של חיל-האוויר ולמא"ן לנסות לאתר נעדרים מקרבות תש"ח ומפעולות צבאיות אחרות בעבר. לאחר ניסוי מוצלח שבמהלכו אותרו מספר קברים של נעדרי צה"ל מתש"ח, נכנסה פעילות זו לסדר היום הקבוע של ענף אית"ן, תחת ניהולו של החוקר נרי אראלי.
נתונים
נותרו ארבעה נעדרים שגורלם לא נודע: רון ארד, גיא חבר ושניים משלושת נעדרי קרב סולטאן יעקוב: יהודה כץ וצבי פלדמן. 171 חיילים נוספים מוגדרים חללים שמקום קבורתם לא נודע, שנפלו ב-108 אירועים. לגבי חיילים אלה קיימות עדויות מהימנות כי נהרגו, והם מכונים בראשי תיבות מקל"ן, מקום קבורתו לא נודע. מאלה, 98 הם חללי מלחמת העצמאות, 15 הם חללי המשחתת אח"י אילת, ו-16 הם חללי מלחמת יום הכיפורים. בנוסף, בבתי הקברות בישראל קיימים עדיין 25 קברים עליהם נכתב "אלמוני", מכיוון שזהות הקבורים בהם לא פוענחה.
הנרייטה, נסיכת שנאייך-קרולאט
הנרייטה, נסיכת שנאייך-קרולאט (בגרמנית: Henriette Prinzessin von Schönaich-Carolath; 25 בנובמבר 1918 - 16 במרץ 1972), הייתה בתו החורגת של וילהלם השני, קיסר גרמניה ואשתו של קרל פרנץ, נסיך פרוסיה.
ביוגרפיה
הנרייטה נולדה ב-25 בנובמבר 1918 בברלין, ליוהאן גאורג, נסיך שנאייך-קרולאט ולהרמינה, נסיכת רויס-גרייץ, בתם של היינריך העשרים ושנים, נסיך רויס-גרייץ ואידה, נסיכת שאומבורג-ליפה. בשנת 1920 מת אביה, ובשנת 1922 התחתנה אמה עם וילהלם השני, קיסר גרמניה. לאמה היו חמישה ילדים קטנים, אבל הוחלט שרק הנרייטה תבוא לגור איתם באחוזת דורן שבהולנד. וילהלם אהב את הנרייטה והחשיב אותה כאחת מנכדותיו. ב-5 באוקטובר 1940 התחתנה הנרייטה בטקס צנוע בדורן עם קרל פרנץ, נסיך פרוסיה, נכדו של וילהלם השני, ונולדו להם שלושה ילדים. בשנת 1946 התגרשו השניים, וב-16 במרץ 1972 מתה הנרייטה בביתה בנויינדטלזאו.
משפחתה
ב-5 באוקטובר 1940 התחתנה הנרייטה עם קרל פרנץ, נסיך פרוסיה, ממנו נולדו לה 3 ילדים:
קורוזיית גימום
כללי
קורוזיית גימום היא תופעה מוכרת היטב כבר אלפי שנים. מפני שהיא יוצרת גומות בפני השטח של המתכת, הנזק ממנה רב, ומכאן העניין הגדול בחקר שלה ובמניעתה. למרות מחקר לא מועט שנעשה בנושא, מנגנונה של קורוזיית הגימום אינו נהיר כל צורכו עדיין, עם זאת, התבססו במהלך השנים מספר מסקנות מחקריות.
תיאור חלקי של מנגנון הקורוזיה
כאמור המנגנון השלם של הקורוזיה לא ידוע עדיין, אבל נאספו מספר עובדות אקלקטיות בנושא:
הוכח כי הגימום מוקל מאוד על ידי נוכחות של יוני הלידים (כלור,ברום,פלואור,יוד). מפני שהימים מכילים יוני כלור, התופעה מואצת מאוד בסביבה ימית. הקשר בין נוכחות יוני הליד לבין קורוזיית גימום לא ידוע נכון להיום, עם זאת ישנם חוקרים המניחים כי יוני ההליד מסיעים להמסת שכבת הפסיבציה של המתכת.
ישנן מתכות בהן היון החד ערכי של המתכת נספח לפני השטח כצורון ביניים.
תהליך הגימום מגדיל (בדרך כלל) את שטח המגע של המתכת עם הסביבה ולפיכך את קצב הקורוזיה שלה.
תופעות ייחודיות לקורוזיית גימום
negative diffrencial effect (בתרגום חופשי: "תוצא הפחת ההפרשי")- תופעה בה זרמי החימצון הנמדדים בקורוזיית גימום גבוהים מאלו המנובאים על ידי התאוריה. הסיבה העקרונית לכך היא הופעתם של הגומות אותן התאוריה לא לוקחת בחשבון. גומות אלו מגדילות את פני השטח של המתכת ולכך את קצב החימצון, כלומר את זרמי החימצון.
מעגל LC
מעגל LC, הנקרא גם מעגל תהודה, או מעגל מכוון, הוא מעגל חשמלי המורכב מסליל השראה (ממשרן), המיוצג על ידי האות L, וקבל, המיוצג על ידי האות C, המחוברים יחדיו. המעגל יכול לשמש מהוד חשמלי, אנלוגי חשמלי של מזלג מכוון, לאחסן אנרגיה המתנדנדת בתדר התהודה של המעגל.
מעגלי LC משמשים להפקת אותות בתדר מסוים, או לבחירת אות בתדר מסוים מתוך אות מורכב יותר; פונקציה זו נקראת מסנן פס. מעגלים אלו הם רכיבי מפתח במכשירים אלקטרוניים רבים, במיוחד במכשירי רדיו, המשתמשים במעגלים כגון מתנדים, מסננים, מקלטים ומערבלי תדרים.
מעגל LC הוא מודל אידיאלי מכיוון שאינו מסתמך על פיזור של אנרגיה עקב התנגדות. כל יישום מעשי של מעגל LC יכלול אובדן הנובע מהתנגדות (קטנה אך לא אפס) הרכיבים והכבלים. המטרה של מעגל LC היא להתנדנד עם שיכוך מינימלי, כך שההתנגדות נעשית נמוכה ככל האפשר. עבור מעגל המשלב התנגדות, ראה מעגל RLC.
טרמינולוגיה
מעגל ה-LC, המורכב משני האלמנטים שתוארו מעלה, הוא הסוג הפשוט ביותר של רשת קבל-משרן (או רשת LC ). הוא מכונה גם מעגל LC מסדר שני, כדי להבדיל אותו מרשתות LC מסובכות יותר (מסדר גבוה יותר) עם יותר משרנים וקבלים. רשתות LC כאלה עם יותר משתי ריאקטנסים עשויות להיות בעלות יותר מתדר תהודה יחיד.
סדר הרשת הוא סדר הפונקציה הרציונלית המתארת את הרשת במשתנה התדר המורכב s. בדרך כלל, הסדר שווה למספר האלמנטים L ו-C במעגל ואינו יכול לחרוג ממספר זה.
בלומברג
בלומברג או בלומבירג (בכתיב לועזי: Blomberg ,Bloomberg או Blumberg) הוא שם משפחה יהודי-אירופי שמקורו בגרמנית ומשמעותו היא "הר הפרח".
מעגל LC
אופן פעולה
אם משרן מחובר עם קבל טעון, המתח על פני הקבל יניע זרם דרך המשרן, וייווצר סביבו שדה מגנטי. המתח על פני הקבל ירד לאפס כאשר המטען זרם. בשלב זה, האנרגיה האצורה בשדה המגנטי של הסליל משרה מתח על פני הסליל, מכיוון שמשרנים מתנגדים לשינויים בזרם. המתח המושרה הזה גורם לזרם להתחיל לטעון מחדש את הקבל במתח בקוטביות הפוכה למטען המקורי שלו. בשל חוק פאראדיי, ה-EMF שמניע את הזרם נגרם כתוצאה מירידה בשדה המגנטי, ולכן האנרגיה הנדרשת לטעינת הקבל מופקת מהשדה המגנטי. כאשר השדה המגנטי יתפזר לחלוטין הזרם ייפסק והמטען יישמר שוב בקבל, בקוטביות הפוכה כמו קודם. אז המחזור יתחיל שוב, כשהזרם זורם בכיוון ההפוך דרך המשרן.
בלומברג
Blumberg (Begriffsklärung) Blumberg (disambigua) Blumberg
מעגל LC
אופן פעולה
המטען זורם הלוך ושוב בין הלוחות של הקבל, דרך המשרן. האנרגיה מתנדנדת קדימה ואחורה בין הקבל למשרן עד שהתנגדות פנימית (אם לא מתחדשת ממעגל חיצוני) גורמת לתנודות לגווע. פעולת המעגל המכוונן, המכונה מתמטית מתנד הרמוני, דומה למטוטלת המתנדנדת קדימה ואחורה, או מים המתנפצים קדימה ואחורה במיכל; מסיבה זו המעגל נקרא גם מעגל טנק. התדר הטבעי (כלומר, התדר שבו הוא יתנדנד כאשר הוא מבודד מכל מערכת אחרת, כמתואר לעיל) נקבע על פי ערכי הקיבול וההשראות. ברוב היישומים המעגל המכוון הוא חלק ממעגל גדול יותר אשר מחיל עליו זרם חילופין, ומניע תנודות מתמשכות. אם תדר הזרם המופעל הוא תדר התהודה הטבעי של המעגל ( תדר טבעי f_0\, להלן), תתרחש תהודה, וזרם הנעה קטן יכול לעורר אמפיטודה גבוהה עבור מתחים וזרמים מתנודדים.
אפקט תהודה
תהודה מתרחשת כאשר מעגל LC מונע ממקור חיצוני בתדר זוויתי שבו התגובה האינדוקטיבית והקיבולית שוות בגודלן. התדר שבו מתקיים שוויון נקרא תדר התהודה. תדר התהודה של מעגל LC הוא
כאשר L הוא השראות ביחידות הנרי, ו- C הוא הקיבול ביחידות פאראדי. לתדר הזוויתי יש יחידות של רדיאנים לשנייה.
התדר המקביל ביחידות הרץ הוא
יישומים
לאפקט התהודה של מעגל ה-LC יש יישומים חשובים רבים במערכות עיבוד אותות ותקשורת.
מעגלי LC מתנהגים כמו מהודים אלקטרוניים, שהם מרכיבי מפתח ביישומים רבים:
חוקי קירכהוף
על פי חוק המתח של קירכהוף, המתח VC על פני קבל בתוספת המתח VL על פני המשרן חייב להיות שווה לאפס:
באופן דומה, לפי חוק הזרמים של קירכהוף, הזרם דרך הקבל שווה לזרם דרך המשרן:
מהיחסים המכוננים של מרכיבי המעגל, אנחנו גם יודעים כי
משוואה דיפרנציאלית
שינוי הנוסחה מניב את המשוואה הדיפרנציאלית מסדר שני הבאה
כאשר הפרמטר, התדר הזוויתי של התהודה, מוגדר כ
שימוש בו יכול לפשט את המשוואה הדיפרנציאלית:
טרנספורמצית לפלס הקשורה היא
לכן
כאשר j היא היחידה המרוכבת.
פתרון
לפיכך, הפתרון המלא למשוואת הדיפרנציאל הוא
וניתן לפתרון עבור A ו- B על ידי שימוש בתנאי ההתחלה. מכיוון שהאקפוננט מרוכב, הפתרון מייצג זרם חילופין סינוסואידי. מכיוון שהזרם החשמלי I הוא גודל פיזיקלי, יש להעריך אותו ממשי. כתוצאה מכך, ניתן להראות שהקבועים A ו- B חייבים להיות צמודים מרוכבים :
יהא
לכן נקבל,
בהמשך, נוכל להשתמש בנוסחת אוילר כדי להשיג סינוסואיד אמיתי עם משרעת, תדר זוויתי
לפיכך, הפתרון המתקבל יהיה
תנאי התחלה
התנאי התחלה שיספקו תוצאה הם
מעגל סדרתי
בתצורה שרשור מעגלי LC, המשרן (L) והקבל (C) מחוברים כסדרה, כפי שמוצג באיור. המתח הכולל V על פני המסופים הפתוחים הוא פשוט הסכום של המתח על פני המשרן והמתח על פני הקבל. הזרם I למסוף החיובי של המעגל שווה לזרם דרך הקבל והמשרן.
תהודה
התגובה ההשראתית גדלה ככל שהתדר עולה, בעוד התגובה הקיבולת  יורדת עם עליית התדירות (מוגדר כאן כמספר חיובי). בתדר מסוים, שתי התגובות הללו שוות והמתחים על פניהן שווים ומנוגדים בסימן; התדר הזה נקרא תדר התהודה עבור המעגל הנתון.
לפיכך, בעת תהודה,
פתרון עבור ω, נקבל
אשר מוגדר כתדר הזוויתי התהודה של המעגל. המרת תדר זוויתי (ברדיאנים לשנייה) לתדר (בהרץ), יהיה
בתצורת סדרה, XC ו- XL מבטלים זה את זה. ברכיבים אמיתיים ולא אידיאלים, הזרם מתנגד, בעיקר על ידי ההתנגדות של פיתולי הסליל. לפיכך, הזרם המסופק למעגל תהודה סדרתי הוא מקסימלי בתהודה.
עכבה
בתצורת סדרה, התהודה מתרחשת כאשר העכבה החשמלית המרוכבת של המעגל מתקרבת לאפס.
ראשית, העכבה של מעגל LC הסדרתי. העכבה הכוללת ניתנת על ידי סכום העכבות האינדוקטיביות והקיבוליות:
ייצוג העכבה האינדוקטיבית כ- ועכבה קיבולית כ-
כתיבת ביטוי זה במכנה משותף מניב
לבסוף, הגדרת התדר הזוויתי הטבעי כ
העכבה הופכת
כאשר נותן את התגובה של המשרן בתהודה.
המונה מרמז שבמגבלה כמו, העכבה הכוללת Z תהיה אפס, אחרת - לא אפס. לכן מעגל ה-LC הסדרתי, כאשר הוא מחובר בסדרה עם עומס, יפעל כמסנן פס בעל עכבה אפסית בתדר התהודה של מעגל ה-LC.
מעגל מקבילי
כאשר המשרן (L) והקבל (C) מחוברים במקביל כפי שמוצג באיור, המתח V על המסופים הפתוחים שווה למתח על פני המשרן וגם למתח על פני הקבל. סך הזרם I הזורם למסוף החיובי של המעגל שווה לסכום הזרם הזורם דרך המשרן והזרם שזורם דרך הקבל:
תהודה
כאשר XL שווה ל- XC, שני זרמי הענפים שווים ומנוגדים. הם מבטלים זה את זה כדי לתת זרם מינימלי בקו הראשי (באופן עקרוני, זרם אפס). עם זאת, יש זרם גדול במחזור בין הקבל והמשרן. באופן זה, זרם מחזורי זה הוא אינסופי, אך למעשה הוא מוגבל על ידי ההתנגדות במעגל, במיוחד התנגדות בפיתולי המשרן. מכיוון שהזרם הכולל הוא מינימלי, במצב זה העכבה הכוללת היא מקסימלית.
תדר התהודה ניתן על ידי
שימו לב שבכל הענפים, הזרם אינו מינימלי בתהודה, אך כל אחד מהם ניתן בנפרד על ידי חלוקת מתח המקור ( V ) בתגובתיות ( Z ). מכאן על פי חוק אוהם
עַכָּבָּה
ניתן ליישם את אותו ניתוח על מעגל ה-LC המקביל. העכבה הכוללת ניתנת לאחר מכן על ידי
ולאחר החלפה של ו-
באמצעות
לאחר פישוט נוסף נקבל
נציין כי
עבור כל שאר ערכי ω - העכבה היא סופית.
לפיכך, מעגל ה-LC המקביל המחובר בסדרה עם עומס יפעל כמסנן פס-בסיס בעל עכבה אינסופית בתדר התהודה של מעגל ה-LC, בעוד שמעגל ה-LC המקביל המחובר במקביל לעומס יפעל כמסנן פס-מעבר.
נוריקו אוהארה
ביוגרפיה
נוריקו נולדה בטוקיו, יפן. היא נחשבת לאחת המדבבות הוותיקות ביפן שהתחילו לעבוד בתקופת התחלת הדיבוב היפני. נוריקו דיבבה שלל תפקידים של ילדים, ונשים יפות. חלקם שהיו המפורסמים ביותר היו נובו (נוביטה נובי) מ"דורימון" ומנהיגת שלישיית הנבלים בסדרות "טיים בוקאן", כולל את דורונג'ו מ"יאטאמן" שכרגע היא מדבבת בגרסה החדשה.
בדיבוב סרטים זרים, נוריקו נודעת בתפקידים של בריז'יט בארדו, שירלי מקליין, ג'יין פונדה ועוד.
במרץ 2007,זכתה בפרס למפעל חיים בטקס הראשון של פרסי הדיבוב.
קדימה (מושבה)
קדימה נוסדה כמושבה בשרון, דרומית-מזרחית לנתניה וצפונית לכפר סבא, מזרחית לכביש 4. בשנת 1950 הוכרזה קדימה כמועצה מקומית. מאז 2003 מהווה קדימה חלק מהמועצה המקומית המאוחדת, קדימה-צורן. שטח השיפוט של קדימה, ללא החשבת צורן, משתרע על פני כ-11,000 דונם. מתוכם, כ-3,000 דונם שטחי בנייה וכ-1500 דונם חורשות, יער ונופש פעיל והשאר שטחים חקלאיים לגידולים חקלאיים, ירקות, תותים, פרחים ומטעים.
היסטוריה
קדימה נוסדה ב-5 ביולי 1933 כמושבה חקלאית ביוזמתו של יהושע חנקין, שהיה אז מראשי חברת הכשרת היישוב. מקור השם בדבריו של חנקין לאחר רכישת האדמה: "צעדנו צעד קדימה".
ראשוני המתיישבים הגיעו לקדימה ממושבות הברון, ממושבי השרון הצפוני וממושבות ותיקות אחרות. עולים שהגיעו מארצות מזרח אירופה ומגרמניה, אשר רכשו אדמות והתארגנו כישוב חקלאי. בשנת 1946 החלה קדימה לקלוט עולים נוספים, תחילה פליטי שואה מאירופה שנשבו באופן זמני בקפריסין. לאחר קום המדינה הגיעו לקדימה עולים ממדינות ערב, ארצות אסיה ואפריקה, ואוכלוסיית המושבה גדלה במהירות מ-500 תושבים ל-3,000.
בשנת 1950 הוכרזה קדימה כמועצה מקומית. ב-1958 סופח האזור הדרומי שהיה מכונה "השיכון" למושבה ומאז שתי האוכלוסיות, הוותיקה והחדשה עברו תהליך של מיזוג.
בשנת 1965, הוקם אזור התעשייה של קדימה, בו שכן מפעל המעליות "ישראליפט" עד למכירת מבנה המפעל ב-2019. בתחילת שנות ה-90 של המאה ה-20 הוקמה בדרום היישוב שכונת בנה ביתך.
בשנת 2000 הוקם פארק השרון הירוק בשכונת בנה ביתך.
חינוך
בקדימה ארבעה בתי ספר יסודיים (שניים ממלכתיים ושניים ממלכתי-דתי) ששמם יגאל אלון, ניצני השרון נתיבות משה ואור תורה, וחטיבת ביניים ("גוונים"), והחל משנת 2016, תיכון אחד - "תיכון עודד" (עד הקמתו, למדו תלמידי התיכון מהיישוב קדימה בבית הספר "ויצו הדסים" שבאבן יהודה, ותלמידי היישוב צורן ב"תיכון רבין" שבתל מונד).
אדריאנוס הרביעי
אדריאנוס הרביעי (בלטינית: Hadrianus IV) היה האפיפיור בשנים 1154–1159, והיחיד ממוצא אנגלי.
לפני שנבחר לאפיפיור שימש כנונציו (שגריר אפיפיורי) לסקנדינביה.
במקביל למינויו לתפקיד האפיפיור, הוכתר פרידריך ברברוסה לקיסר גרמניה והקיסרות הרומית הקדושה. האפיפיור אדריאנוס הרביעי ראה עצמו כפטרונו של פרידריך ברברוסה ונתן גיבוי למלחמותיו.
בשנת 1155 השתמש בסמכותו כאפיפיור (בולה אפיפיורית – ) ו"העניק" למלך אנגליה הנרי השני את השליטה על אירלנד, מטעם הכס הקדוש. בכך הביא לתחילת הכיבוש האנגלי הממושך באי האירי (עד 1921).
ג'ונאס בלו
גיא ג'יימס רובין (באנגלית: Guy James Robin; נולד ב-2 באוגוסט 1989), הידוע בשם הבמה ג'ונאס בלו (באנגלית: Jonas Blue), הוא די ג'יי, פזמונאי, מפיק מוזיקלי ורמיקסר אנגלי.
2015–2017: Jonas Blue: Electronic Nature – The Mix 2017
ב-4 בדצמבר 2015, הוא הוציא, בשיתוף פעולה עם הזמרת הבריטית, דקוטה, גרסת כיסוי לסינגל "Fast Car" של טרייסי צ'פמן. גרסת הכיסוי, בשיאה, הגיעה למקום השני במצעד הסינגלים הבריטי, מיד אחרי "Pillowtalk" של זאין מאליק. גרסת הכיסוי, בשיאה, הגיעה למקום הראשון גם בגרמניה, שוודיה, אוסטרליה וניו זילנד, וכן הגיעה למקום הראשון במצעד הוויראלי האמריקני בספוטיפיי. גרסת הכיסוי קיבלה תואר פלטינה מרובעת באיטליה, תואר פלטינה כפולה בבריטניה, תואר פלטינה כפולה בניו זילנד, ותואר פלטינה מחומשת באוסטרליה. נכון ליוני 2021, גרסת הושמעה מעל מ-867 מיליון פעמים בספוטיפיי, וקיבל למעלה מ-474 מיליון צפיות בערוץ ה-Vevo של ג'ונאס ביוטיוב.
ב-3 ביוני 2016 הוא הוציא, בשיתוף פעולה עם ג'ייפי קופר, את הסינגל "Perfect Strangers". השיר הגיע, בשיאו, למקום השני במצעד הסינגלים הבריטי. השיר קיבל תואר פלטינה כפולה בבריטניה, תואר פלטינה כפולה באוסטרליה, ותואר פלטינה בניו זילנד.
ב-28 באוקטובר 2016, הוא הוציא, בשיתוף פעולה עם ריי, את הסינגל "By Your Side". השיר הגיע, בשיאו, למקום ה-15 במצעד הסינגלים הבריטי.
ב-5 במאי 2017, הוא הוציא, בשיתוף פעולה עם ויליאם סינג, את הסינגל "Mama". השיר הגיע, בשיאו למקום הרביעי במצעד הסינגלים הבריטי, ולמקום הראשון במצעד השירים מתחת להוט 100.
ב-14 ביולי 2017, הוא הוציא את אלבום האוסף הראשון שלו, Jonas Blue: Electronic Nature – The Mix 2017.
2017–2019: Blue
ב-14 בספטמבר 2017, הוא הפיק את הסינגל "Heartline" של קרייג דייוויד. הסינגל, בשיאו, הגיע למקום השני במצעד הסינגלים הבריטי.
ב-13 באוקטובר 2017, הוא הוציא, בשיתוף פעולה עם מוילוגו, את הסינגל "We Could Go Back". השיר, בשיאו, הגיע למקום ה-74 במצעד הסינגלים הבריטי.
ב-5 בינואר 2018, הוא הוציא, בשיתוף פעולה עם ארליסה, את הסינגל "Hearts Ain't Gonna Lie". השיר, בשיאו, הגיע למקום השמיני במצעד שירי הדאנס קלאב.
ב-16 במרץ 2018, הוא הוציא, בשיתוף פעולה עם סברינה קרפנטר, את הסינגל "Alien". השיר, בשיאו, הגיע למקום הראשון במצעד שירי הדאנס קלאב, ולמקום ה-12 במצעד שירי הדאנס/אלקטרוני.
ב-25 במאי 2018, הוא הוציא, בשיתוף פעולה עם ג'ק & ג'ק, את הסינגל "Rise". השיר הגיע, בשיאו, למקום השלישי במצעד הסינגלים האירי, למקום השלישי במצעד הסינגלים הבריטי, למקום התשיעי במצעד השירים מתחת להוט 100, למקום הראשון במצעד שירי הדאנס קלאב ולמקום התשיעי במצעד שירי הדאנס/אלקטרוני.
ב-29 ביוני 2018, הוא הוציא, בשיתוף פעולה עם ג'ו ג'ונאס, את הסינגל "I See Love". הסינגל הופיע בפסקול הסרט מפלצת של מלון 3: יוצאים לחופשה.
ב-7 בספטמבר 2018, הוא הוציא, בשיתוף פעולה עם MK ובקי היל, את הסינגל "Back & Forth". השיר הגיע, בשיאו, למקום ה-11 במצעד הסינגלים האירי, למקום ה-12 במצעד הסינגלים הבריטי, ולמקום ה-32 במצעד שירי הדאנס/אלקטרוני.
ב-21 בספטמבר 2018, הוא הוציא, בשיתוף פעולה עם סונגודזו ואיטץ'  את הסינגל "Roll with Me".
ב-5 באוקטובר 2018, הוא הוציא, בשיתוף פעולה עם ליאם פיין ולנון סטלה את הסינגל "Polaroid". השיר, בשיאו, הגיע למקום הראשון במדיה פורסט, למקום ה-12 במצעד הסינגלים הבריטי, למקום הראשון במצעד שירי הדאנס קלאב, ולמקום ה-16 במצעד שירי הדאנס קלאב.
ב-9 בנובמבר 2018, הוא הוציא את אלבום הבכורה שלו, Blue. כמו כן, אושר כי הוא שימש כמפיק הבכיר של אלבום הבכורה של להקת הבנות הבריטית, Four of Diamonds.
ב-27 בפברואר 2019, הוא הוציא, בשיתוף פעולה עם צ'לסי גריימס, טיני וג'יי קורטס, את הסינגל "Wild".
2019–הווה: Est. 1989
ב-22 במרץ 2019, הוא הוציא, בשיתוף פעולה עם תרזה רקס, את הסינגל "What I Like About You". השיר הגיע, בשיאו, למקום ה-15 במצעד הסינגלים האירי, למקום ה-16 במצעד הסינגלים הבריטי, למקום הרביעי במצעד הדאנס הבריטי ולמקום ה-13 במצעד שירי הדאנס/אלקטרוני.
ב-31 במאי 2019, הוא הוציא, בשיתוף פעולה עם התקליטן ההולנדי, טייסטו, והזמרת הבריטית, ריטה אורה, את הסינגל "Ritual". השיר הגיע, בשיאו למקום ה-24 במצעד הסינגלים הבריטי, ולמקום ה-13 במצעד שירי הדאנס/אלקטרוני.
ב-19 ביולי 2019, הוא הוציא את הסינגל "I Wanna Dance".
ב-6 בספטמבר 2019, הוא הוציא בשיתוף פעולה עם הזמר האנגלי, HRVY, את הסינגל "Younger". השיר הגיעו, בשיאו, למקום ה-28 במצעד הדאנס הבריטי.
ב-15 בנובמבר 2019, הוא הוציא, בשיתוף פעולה עם RetroVision, את הסינגל "All Night Long".
ב-20 בנובמבר 2019, הוא הופיע בסינגל "Now or Never" של להקת הבנים הדרום קוריאניית, Got7.
ב-12 בדצמבר 2019, הוא הוציא, בשיתוף פעולה עם הזמרת הסינית, טיפה צ'ן, את הסינגל "Billboard".
ב-28 בפברואר 2020, הוא הוציא, בשיתוף פעולה עם פאלומה פיית', את הסינגל "Mistakes".
ב-26 ביוני 2020, הוא הוציא, בשיתוף פעולה עם הזמר האמריקאי, MAX, את הסינגל "Naked".
ב-19 בנובמבר 2020, נודע כי הוא אחד מהמפיקים של הסינגל "My Head & My Heart" של אווה מקס.
ב-11 בדצמבר 2020, הוא הוציא את אלבום האוסף השני שלו, Est. 1989.
ב-28 במאי 2021, הוא הוציע, בשיתוף פעולה עם ליאון, את הסינגל "Hear Me Say". השיר הגיע, בשיאו, למקום ה-65 במצעד הסינגלים הבריטי.
ב-10 בספטמבר 2021, הוא הוציא, בשיתוף פעולה עם R3hab, אווה מקס וקיילי קנטרל, את הסינגל "Sad Boy".
ב-7 בינואר 2022, הוא הוציא, בשיתוף פעולה עם Why Don't We, את הסינגל "Don't Wake Me Up".
ב-3 בפברואר 2023, הוציא, בשיתוף פעולה עם פליקס ין, את הסינגל "Weekends".
שריף אטקינס
שריף אטקינס (באנגלית: Sharif Atkins; נולד ב-29 בינואר 1975) הוא שחקן אמריקאי. מוכר בעיקר בזכות תפקידו כסוכן ה-FBI קלינטון ג'ונס בסדרת הטלוויזיה "צווארון לבן" וכדוקטור מייקל גלאנט בסדרת הטלוויזיה "ER".
קריירה
בשנים 2001–2006 שיחק בתפקיד מרכזי בסדרת הטלוויזיה "ER", כשגילם את דמותו של ד"ר מייקל גלאנט.
בשנת 2004 שיחק בתפקיד מרכזי בסדרת הדרמה "הוואי (סדרת טלוויזיה)", שבוטלה לאחר עונה אחת בלבד.
בשנים 2009–2014 שיחק בתפקיד ראשי בסדרת הטלוויזיה המצליחה "צווארון לבן" בתפקידו של סוכן ה-FBI קלינטון ג'ונס, והשתתף בכל 81 הפרקים בסדרה.
בשנת 2018 גילם את דמותו של כריס בסרט "הבית הפתוח" של נטפליקס.
הוא שיחק כאורח במספר סדרות טלוויזיה, כגון "מהדורה מוקדמת", "ה-4400", "מספ7ים", "מחשבות פליליות", "CSI: מיאמי", "האישה הטובה", "האוס", "לוציפר", "אריות הים", "הרופא הטוב" ועוד.
ב-2022 החל לשחק בסדרה NCIS: הוואי בתפקיד משנה בתור קפטן נורמן 'בום בום' גייטס, מומחה לחומרי נפץ.
קאקו גלור קאנגה
קאקו גלור קאנגה (בצרפתית: Kanga Kaku Guélor; נולד ב-1 בספטמבר 1990 באויים שבגבון) הוא כדורגלן גבוני המשחק בעמדת הקשר ההתקפי בהכוכב האדום בלגרד.
קריירת מועדונים
התחיל את הקריירה שלו במולדת במועדון מאנגספורט, בו זכה באליפות גבון ובגביע הלאומי. ב-2011 לקח אליפות עם הקבוצה מיסילה.
ב-9 בפברואר 2013 חתם על חוזה ל-3.5 שנים ברוסטוב הרוסית. את הופעת הבכורה שלו בליגת העל הוא ערך ב-9 במרץ במשחק מול אלניה ולדיקווקז.
קאנגה ידוע לשמצה כשחקן שמרבה להתווכח עם השופטים ולקבל כרטיסים, במהלך קיץ 2014 הוא קיבל 3 אדומים ובכל פעם הורחק ל-4 משחקים. בדצמבר 2014 קאנגה קיבל הרחקה ל-3 משחקים לאחר שבמשחק חוץ מול ספרטק מוסקבה הראה אצבע משולשת לעבר האוהדים, שלטענתו זרקו לו הערות גזעניות. ב-22 באוגוסט 2015 בתום המשחק נגד צסק"א (שנגמר בהספד 2:1) קאנגה ניגש עם עוד שחקנים מהקבוצה להתווכח עם השופטים על מספר החלטות שנויות במחלקות, ולאחר שכבר נראה היה שנרגע ובא לעזוב את המגרש, החליט להסתובב אל השופטים ולחזור על אותה מחווה גופנית, עליה הוא קיבל הרחקה נוספת של 4 משחקים.
איזה הרשקוביץ
איזה הרשקוביץ - אילון (1907, אוקראינה – 11 בנובמבר 1997, תל אביב-יפו) הייתה מאיירת ספרי ילדים ויוצרת, מחלוצות האיור בארץ ישראל.
ביוגרפיה
הרשקוביץ נולדה באוקראינה ובשנת 1922 עלתה לארץ עם הוריה, דב הרשקוביץ (אדריכל, היה מהנדס העיר תל אביב) ואנה (חנה) מויסייבנה, שהייתה פסנתרנית. המשפחה השתקעה בתל אביב. איזה הצטרפה לגימנסיה הרצליה. בסיום לימודי התיכון, שאפה ללמוד אמנות, ואולם לדרישת אמה הפסנתרנית, נאלצה ללמוד מוזיקה באיטליה. רק לאחר מכן התאפשר לה לממש את שאיפתה ולמדה ציור ורסטורציה. לאחר שובה לארץ, נישאה איזה לפריץ, אמן תל- אביבי, הזוג התערה בבוהמה המקומית. לאחר כשנתיים, התאבד פריץ בקפיצה ממגדל המים ברחוב מזא"ה. לבני הזוג לא היו ילדים.
בעקבות טיול שערכה בערבה ב-1951 החליטה להתיישב באילת, יישוב בראשית ימיו שאוכלוסייתו דלילה והמבנים בו בודדים. מאוחר יותר, לאחר שרפי נלסון הגיע לאילת, בתחילת שנות ה-60, התחברה אליו ולדמויות הצבעוניות שהתגוררו שם. נמנתה על מייסדי המוזיאון העירוני בעיר. משם הפליגה בתחילת שנות ה-60 למסע בן שלושה חודשים באתיופיה. הרשקוביץ פגשה לראשונה את רעייתו של הקיסר האתיופי בהצגת האופרה בירושלים בסביבות 1943. אז חיו הקיסר היילה סלאסי ורעייתו בגלות שם. הרשקוביץ ביקרה, בין היתר, בארמון המלכות של הקיסר באדיס אבבה והתיידדה עם רעייתו, הקיסרית.
לאחר מכן עברה לאשקלון, שם עסקה בשחזור עתיקות, בין היתר, של הקבר הרומי.
יצירתה
תקופה זו הייתה פורה מאוד מבחינה אומנותית. איוריה פורסמו בספרי ילדים, בחוברות וספרי לימוד, בעיתוני ילדים (בין היתר בשבועון הבקר לילדים), בכרזות קק"ל ובפורמט לפנס קסם. בנוסף איירה פרסומים מסחריים וביצעה עבודות קיר במבני ציבור. בין היתר איירה את "טופסי", הסמל המסחרי של חברת ארדי למוצרי מזון, חידשה את הבאר ואת החצר החיצונית במלון רמת אביב, יצרה פסיפס בבית הקפה "אקסודוס" בתל אביב, יצרה תבליטי קיר בקפה "לילית" בתל אביב, יצרה עבודת קיר במלון מלכת שבא באילת ועיצבה כמה תחנות אוטובוסים של אגד ברחבי הארץ, ביניהן תחנת אגד באשקלון, שם יצרה פסל-קיר ממתכת שתיאר מרכבות סוסים תנ"כיות. איזה זכתה בפרס על תכנון אנדרטה ליו"ר הראשון של הכנסת, יוסף שפרינצק, בשכונת רמת יוסף בבת ים, אך האנדרטה לא הוקמה בסופו של דבר בגלל חוסר תקציב.
איזה עסקה גם בציור תפאורות לתיאטרון ולאופרה: "עני חשוב כעכבר" בתיאטרון עברי, "הנערה מאליזונד" אופרה קומית של ז'אק אופנבך, תפאורה לתוכנית 'לך לך' של המטאטא, ביצעה תפאורות לתיאטרון הילדים בתל אביב אותו ניהלה אימו של מולי שפירא ותפאורה לאופרה ריגולטו שהוצגה בתל אביב ובירושלים בתיאטרון אדיסון. ידידתה, קיסרית אתיופיה, רעייתו של היילה סלאסי, שישבה עם בעלה הגולה בארץ ישראל, התפעלה מהתפאורה, ושנים אחר כך, הזמינה את איזה לחבש כדי לקשט קיר בארמון הקיסר.
איזה איירה עשרות ספרי ילדים ושיתפה פעולה עם מיטב סופרי הילדים באותה תקופה: לוין קיפניס, אנדה עמיר-פינקרפלד, רפאל ספורטה, מרים ילן-שטקליס, ימימה טשרנוביץ ועוד.
בשנת 1962 יצא לאור הספר כושיתה בת אילת, אותה כתבה ואיירה איזה, ספר על גורלה של חתולה בת העיר הדרומית.
שנותיה האחרונות ומותה
בשנות ה-70 של המאה ה-20 חזרה לתל אביב-יפו וחיה בעיר בבדידות, התגוררה ברחוב מלצ'ט, מוקפת בעשרות חתולים. בראשית שנות השמונים לקתה באירוע מוחי והפכה לנכה. את כוח יצירתה הפנתה לאפיקים חדשים והמשיכה ליצור במסגרת ארגון אמני הציור בפה או ברגל. בהמשך, הפכה לסיעודית לחלוטין עד פטירתה בנובמבר 1997. את גופתה צוותה למדע וביקשה שלא יהיה לה קבר כיוון שאין מי שיפקוד אותו. בשנת 1999 נטמנה בבית העלמין ירקון.
לאחר מותה
שנים לאחר מותה, אצרו ענת שלו וטל מרגלית תערוכה במוזיאון הישראלי לקריקטורה וקומיקס אשר עסקה בקשר בין יצירתה לעיתון "הבקר לילדים" לבין איוריה האייקונים בסדרת הספרים גן-גני. התערוכה הוצגה בין אוקטובר 2014 – פברואר 2015. בפתיחה נשא דברים איש הרדיו מולי שפירא, אשר הכיר את איזה בילדותו.
תערוכות
איזה הציגה מספר תערוכות יחיד:
1968 בספורט
אליפות דרום אמריקה
ברזיל זכתה באליפות ואורוגוואי  זכתה במקום השני.
גביע אירופה למחזיקות גביע
בגמר גביע אירופה למחזיקות גביע שנערך א.א.ק. אתונה מנצחת את סלביה פראג  68:82.
הגביע הבין-יבשתי
אקרון גודייר וינגפוטס זוכה בתואר.
ארצות הברית
בגמר הפלייאוף של ליגת ה-NBA מנצחת בוסטון סלטיקס את לוס אנג'לס לייקרס 2:4.(ראה עונת 1967/1968 ב-NBA).
ולדימיר פניאקוב
לויטננט קולונל ולדימיר פניאקוב (Vladimir Peniakoff, 30 במרץ 1897 - 15 במאי 1951) הידוע בכינוי "פופסקי" היה מפקד ומייסד צבאו הפרטי של פופסקי וקצין בצבא הבריטי.
חייו
פניאקוב נולד בבלגיה להורים יהודים ממוצא רוסי. הוריו היגרו מרוסיה בשנת 1894. אביו היה מדען וממציא, שפיתח שיטות להפקת אלומיניום מבוקסיט, והקים מספר מפעלים שיישמו שיטות אלו. פניאקוב היה האמצעי מבין 3 אחים. בשנת 1914 למד באוניברסיטת קיימברידג' ולפי תיאורו בספרו "צבאו הפרטי של פופסקי", "מעולם לא היו לי פחות משלושה מורים פרטיים שדחפו מידע למוחי היקר". בתחילה הביע פניאקוב התנגדות מצפונית למלחמת העולם הראשונה, אך שינה את דעתו עד לתום לימודיו. פניאקוב העדיף להתגייס כטוראי לצבא הצרפתי מאשר לעבור את תהליך ההכשרה הארוך בצבא הבריטי. לכן, התגייס לארטילריה הצרפתית, שם גם נפצע במהלך הקרבות ושוחרר לאחר הפסקת האש. לאחר המלחמה למד באוניברסיטת גרנובל והוסמך כמהנדס חשמל.
בשנת 1924 היגר למצרים ועבד שם כמהנדס עבור חברה שייצרה סוכר. בתקופה זו נישא ונולדו לו שתי בנות. במצרים למד לטוס, להפליג ולנווט ברחבי המדבר. פניאקוב התקבל כעמית בחברה הגאוגרפית המלכותית. פניאקוב נודע כפוליגלוט ושלט באנגלית, רוסית, גרמנית, איטלקית, צרפתית וערבית.
עם פרוץ מלחמת העולם השנייה, ניסה פניאקוב להשתלב בכל זרועות הצבא הבריטי אך נדחה מכיוון שהיה אזרח של מדינה נייטרלית. מאוחר יותר, עם התקדמות המלחמה באירופה, גויס לצבא הבריטי. באוקטובר 1940 מונה כסגן משנה בכוח הערבי הלובי, התגרש מאשתו ושלח את משפחתו לדרום אפריקה. ב-1942 הוא הקים ופיקד על יחידת קומנדו (שקיבלה את הכינוי צבאו הפרטי של פופסקי), אשר פעלה בהצלחה בעורף כוחות הציר במסגרת המערכה בצפון אפריקה במלחמת העולם השנייה. בנובמבר 1942 הוענק לו אות הצלב הצבאי, ובאפריל 1945 עוטר באות השירות המצוין. ב 1947 התקבל כקצין חבר במסדר הכתר הבלגי, והוענק לו צלב המלחמה. ב 1948 התחתן בשנית.
מעט לאחר צאתו לאור של ספרו, "צבאו הפרטי של פופסקי", שהפך רב מכר, אובחן גידול ממאיר בראשו והוא נפטר ב 15 במאי 1951.
הקהילה היהודית במושינה
הקהילה היהודית במושינה (פולנית: Muszyna) שבפולין התקיימה מהמחצית השנייה של המאה ה-19 ועד לחורבנה בשואה.